UREDBA KOMISIJE (ES) št. 205/2009

z dne 16. marca 2009

o odobritvi manjših sprememb specifikacije za ime, registrirano v registru zaščitenih označb porekla in zaščitenih geografskih označb (Riso Nano Vialone Veronese (ZGO))

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1) in zlasti drugega stavka člena 9(2) Uredbe,

ob upoštevanju naslednjega:

Namen zahtevka je sprememba specifikacije v zvezi z opisom proizvoda. Prva sprememba opredeli, da morajo biti semena, ki se uporabljajo, sorte Vialone Nano. Druga sprememba je povezana z biometričnimi značilnostmi riževih zrn in določa najmanjše ali največje vrednosti namesto do zdaj navajanih povprečnih vrednosti. Tretja sprememba zadeva fizikalno-kemične parametre (amiloza, želatiniranje, čvrstost, viskoznost).

Komisija je pregledala zadevne spremembe in odločila, da so utemeljene. Ker so to manjše spremembe v smislu člena 9 Uredbe (ES) št. 510/2006, jih Komisija lahko odobri brez uporabe postopka iz členov 5, 6 in 7 navedene uredbe –

SPREJELA NASLEDNJO UREDBO:

Člen 1

Specifikacija zaščitene geografske označbe „Riso Nano Vialone Veronese“ se spremeni v skladu s Prilogo I k tej uredbi.

Člen 2

Usklajena listina, ki povzema glavne elemente specifikacije, je v Prilogi II k tej uredbi.

Člen 3

Ta uredba začne veljati dvajseti dan po objavi v Uradnem listu Evropske unije.

(1) UL L 93, 31.3.2006, str. 12.

(2) UL L 148, 21.6.1996, str. 1.

(3) UL L 163, 2.7.1996, str. 19.

„Semena Vialone Nano, ki se uporabljajo, ne smejo biti okužena s paraziti kritosemenk, kot so pircularia oryzæ, fusarium monoliforme in drechslera oryzæ. Semena mora certificirati ENSE.“,

PRILOGA II

POVZETEK

Uredba Sveta (ES) št. 510/2006 o zaščiti geografskih označb in označb porekla za kmetijske proizvode in živila

„RISO NANO VIALONE VERONESE“

Št. ES: IT-PGI-0117-1529-16.02.2001

ZGP ( ) ZGO (X)

Ta povzetek zajema glavne elemente specifikacije proizvoda v informativne namene.

1. Pristojna služba države članice

Naziv : MINISTERO DELLE POLITICHE AGRICOLE, ALIMENTARI E FORESTALI Naslov : Via XX Settembre n.20 – 00187 ROMA Tel. : (06) 481 99 68 Telefaks : (06) 42 01 31 26 E–pošta : qtc3@politicheagricole.it

2. Vlagatelj

Naziv : Consorzio Tutela Riso Vialone Nano Veronese IGP Naslov : Via Mazzini, 2b – 37063 Isola della Scala (VR) Tel. : 045663 08 15 Telefaks : 045730 03 97 E–pošta : — Sestava : proizvajalec/predelovalec (X) drugo ( )

3. Vrsta proizvoda

Razred 1.6 — Sadje, zelenjava in žita

4. Specifikacija

(povzetek zahtev v skladu s členom 4(2) Uredbe (ES) št. 510/2006)

4.1 Naziv

„Riso Nano Vialone Veronese“

4.2 Opis

Sorta s srednjo do zgodnjo dobo rasti, srednje visoka, drobnozrnata, brez res, z bisernatim zrnjem. Rod: Nano x Vialone;

Sorta: Japonica;

Leto prve posaditve: 1937;

Doba rasti: 155 dni;

Dolžina stebla: 95,2 cm;

Barva nodija: vijolična;

Barva med nodiji: progasto vijolična;

Razširjeni del lista: progasto vijolične barve, viseča;

Barva cevastega dela stebla: vijolična;

Barva avriklja: vijolična;

Barva členkov: vijolična;

Ligula (listna kožica): dolžina: 17 mm, razcepljena, vijolične barve; zunanji videz lista: padajoča;

Lat: dolžina: 17,8 cm, viseč, odprte vrste, močno štrleč, nepopolna zrna;

Barva brazde na cvetnem pestiču: pigmentirana;

Barva plev: vijolično rjava;

Barva površine: vijolično rjav tulec, vijolično rjava lupina, vijolično rjav vršiček;

Klas: brez res, s povprečno dlakavostjo, dolžina: 8,1 mm, širina 4,1 mm, teža 1 000 = 37,9 g;

Golec: bel semenski mešiček, dolžina: 5,6–5,8 mm, širina: 3,4–3,6 mm, debelina: 2,0–2,2 mm, oblika (razmerje med dolžino in širino) 1,5–1,7, teža 1 000 zrn = 31,1 g;

Odpornost na mraz: kalček: visok, čas cvetenja: povprečen; toleranca glede visoke vode (40–50): visoka;

Hitrost razvoja kalčkov: visoka; stopnja zahtevanega gnojila: srednja; donos ob predelavi: 55 %.

Za boljše prepoznavanje riža „Riso Vialone Nano Veronese“:

za sortne nečistoče najvišja dovoljena omejitev: 2 %; poleg tega je treba doseči naslednje fizikalno-kemične parametre:

— : amiloza : najmanj 21 % (suha snov), — : čas želatiniranja : od 15 do 20 minut, — : indeks čvrstosti : najmanj 0,85 kg/cm2, — : indeks viskoznosti : največ 2,5 g/cm.

4.3 Geografsko območje

Južno območje pokrajine Verona: občine: Mozzecane, Nogarole Rocca, Vigasio, Trevenzuolo, Erbè, Sorgà, Nogara, Gazza Veronese, Salizzole, Isola della Scala, Buttapietra, Sanguinetto, Concamarise, Casaleone, Cerea, San Pietro di Morubio, Bovolone, Roverchiara, Isola Rizza, Oppeano, Ronco All’Adige, Palù, Zevio in Povegliano Veronese.

4.4 Dokazilo o poreklu

Spremljajo se vse stopnje proizvodnega procesa, pri čemer se na vsaki stopnji proizvodnje zabeležijo vsi vhodni in izhodni proizvodi. Spremljanje in dokončno oblikovanje zapisov v ta namen, ki jih upravlja nadzorna služba proizvajalcev in obratov za pakiranje, ter izjave o sistemu za spremljanje proizvedenih količin omogočajo zagotavljanje sledljivosti proizvoda. Nadzorna služba preverja vse fizične ali pravne osebe, ki so zabeležene v seznamih.

4.5 Metoda pridobivanja

Semena, ki se uporabljajo, morajo biti sorte Vialone Nano in jih mora certificirati ENSE.

V primerjavi z bolj modernimi sortami je Riso Vialone Nano, ki nima visokega donosa, občutljiv na snet, je enostaven za skladiščenje, pridelek pa zahteva skrbno nego in pozornost.

Tla v navedenem območju Verone, izvirska voda, podnebje in kolobarjenje pridelka zagotavljajo ravnovesje dejavnikov, ki omogoča, da se doba rasti brez težav zaključi, da je golec dolg s podaljšanim zrnom v središču, kar ni pogost pojav v drugih območjih, kjer gojijo riž.

Treba je omeniti, da ima prst v Veroni, ki je lahka in čista, zaradi vsebnosti kalcija vrednost pH 7,5 ali več, voda pa je prav tako vedno alkalna.

Ta izrazita alkalnost zaznamuje in jasno razlikuje okolje riževih polj v območju Verone od okolja v večini italijanskih območij, kjer pridelujejo riž, v katerih je prst kisla in v njej pogosto primanjkuje kalcija.

Predelava poteka v lokalnih obratih za brušenje riža, ki neposredni potomci številnih luščilnikov riža te regije iz 16. stoletja, nekateri od njih so preživeli in še vedno delujejo. V teh so luščenje riža nadomestili bati, ki delujejo na vodni pogon. Čeprav proizvodni proces danes večinoma opravljajo moderni stroji, pri tem še vedno veljajo merila in prizadevanja za rezultate izhajajo iz stoletne tradicije. Riževa zrna niso nikoli do konca oluščena in pobeljena; zrna ostanejo deloma pokrita s semenskimi mešički in so tako ohranjena v najboljšem stanju za pripravo tipične veronske rižote.

4.6 Povezava

Riso Vialone Nano Veronese se v opredeljenem območju lahko prideluje zaradi nespremenljivega podnebja. K temu prispevata tudi svežina in čistost izvirske vode, značilni za to območje. V tem območju se zaradi uporabe kolobarjenja pridelka pri gojenju riža zelo zmanjša uporaba fitofarmacevtskih sredstev in kemičnih gnojil.

Značilnosti prsti v območju Verona se razlikujejo od značilnosti v drugih območjih pridelovanja riža zaradi:

— vrednosti pH prsti, ki je vedno alkalna;

— izvirske vode, ki prihaja iz apnenčastih skal in je zato prav tako alkalna;

— tradicije obdelovanja, ki ohranja dediščino pridelovanja riža.

4.7 Nadzorni organ

Naziv : Ente Nazionale Risi Naslov : Piazza Pio XI, 1 – 20123 MILANO Tel. : 02885 51 11 Telefaks : 02 86 13 72 E–pošta : info@enterisi.it

4.8 Označevanje

Riž je pakiran v papirnate vrečke z nalepko zadevnega obrata za brušenje riža in zaščitno oznako.

Na nalepki mora biti besedilo „Riso Nano Vialone Veronese IGP“.

Logotip prikazuje Cangrande della Scala na belem konju, rumen rižev lat na črnem ozadju; na dnu logotipa je podoba mestnega grba Verone, z rdečo lestvijo na rumenem ozadju.